लखनऊ. लखनऊ यूनिवर्सिटी में मंगलवार को प्रस्तावित बीकॉम का हाथ से लिखा क्वेश्चन पेपर एक दिन पहले ही वाट्सएप पर वायरल होने से हड़कंप मच गया। शाम होते ही क्वेश्चन पेपर को कई वाट्सएप ग्रुप्स पर जमकर शेयर किया गया। हालांकि, ये अभी तय नहीं हो पाया है कि ये क्वेश्चन पेपर फर्स्ट ईयर का है या सेकंड ईयर का।
एलयू में पढ़ाई करने वाले कुछ छात्र इसे महज एक अफवाह बता रहे हैं।इसे शरारती तत्वों की हरकत से भी जोड़कर देखा जा रहा है। वहीं एलयू प्रशासन अभी इस मामले पर ज्यादा कुछ बोलने से बच रहा है।अधिकारी जांच के बाद ही इस मुद्दे पर बयान देने की बात कह रहे हैं। उनका कहना है कि अभी यह कन्फर्म नहीं हुआ है कि क्वेश्चन पेपर लीक भी हुआ है या नहीं। मामले की जांच कराई जा रही है। उसके बाद ही वे कुछ भी बता पाने की स्थिति में होंगे।
ये है पूरा मामला
लखनऊ यूनिवर्सिटी में मंगलवार को बीकॉम फर्स्ट, सेकंड और थर्ड ईयर की परीक्षाएं होनी है। एक दिन पहले ही वाट्सएप ग्रुप पर क्वेश्चन पेपर लीक होने की खबर से एलयू कैम्पस में हड़कम्प मच गया। देखते ही देखते यह खबर पूरे कैम्पस में फैल गई। छात्रों से लेकर अधिकारियों में क्वेश्चन पेपर लीक होने को लेकर चर्चाएं शुरू हो गई। वहीं, कई छात्र पेपर लीक होने की खबर से काफी परेशान भो दिखें। सभी को अगले दिन का इंतजार है। अब मंगलवार को ही पता चल पाएगा कि वाकई में पेपर लीक भी हुआ है या ये किसी की शरारत है।
एलयू प्रशासन ने क्वेश्चन पेपर लीक होने से किया इनकार
एलयू में बीकॉम का क्वेश्चन पेपर लीक होने के बारे में जब एलयू के प्रवक्ता प्रो. एनके पांडेय से बात गई तो उनका साफ तौर पर कहना था कि हम लोगों ने शुरूआती जांच कराई है। उसमें यह मामला फर्जी पाया गया है। इस मामले में कोई संदेह न रह जाए, इसलिए आगे की जांच भी कराई जा रही है। जांच पूरी होने के बाद ही इस बारे में ठीक से जानकारी दी जा सकेगी। जल्दबाजी में कुछ भी कहना सही नहीं होगा।
आगे की स्लाइड्स में देखिए अन्य क्वेश्चन...
hin_Deva hin_Deva hin_Deva hin_Deva hin_Deva hin_Deva hin_Deva